Foto: FAH

IAKO još nisu proglašeni službeni rezultati drugog kruga prijevremenih izbora za gradonačelnika Vrgorca, Ante Pranić iz Nezavisne liste mladih je počeo slaviti pobjedu.

Po neslužbenim rezultatima s kojima trenutno raspolaže, na izborima je dobio povjerenje 2160 Vrgorčana, dok je njegova protukandidatkinja Nada Jelavić iz HDZ-a osvojila 1636 glasova.

Ipak, vijest je na službenim stranicama Bože Petrova potvrdio MOST.

MOST: Velika pobjeda u Vrgorcu

Tekst se nastavlja ispod oglasa

"Velika pobjeda u Vrgorcu! Imamo još jednog gradonačelnika! Bravo Ante Praniću!!", objavio je Petrov.

Podsjetimo, nezavisna lista mladih na parlamentarnim izborima podržala je Most.